وزارت خزانہ
مالی سال 22-2021 : بڑھتی ہوئی صنعتی ترقی ، افراط زر میں کمی اور سروسز کا مضبوط احیاء
ماہ ستمبر 2021 کے لئے جاری کئے گئے صنعتی پیداوار کے اشاریہ  کے فوری تخمینہ کے مطابق صنعتی پیداوار میں مستحکم اضافہ دیکھا گیا ہے۔ مالی سال 22-2021 میں آئی آئی پی پہلی سہ ماہی کے 121.3 سے بڑھ کر دوسری سہ ماہی میں 130.2 ہوگیا ہے۔ دوسری سہ ماہی میں آئی آئی پی میں مزید اضافہ ہونا چاہئے تھا لیکن بھاری بارش کی وجہ سے کانکنی کی سرگرمی خاص کر کوئلہ اور اس کے نتیجے میں بجلی کی پیداوار میں رکاوٹ پیدا ہونے کی وجہ سے مجموعی پیداوار کا اشاریہ کم رہا ۔
آئی آئی پی کا مینوفیکچرنگ اشاریہ حوصلہ افزا ہے ،جس میں آنے والے مہینوںمیں اضافے کا امکان ہے ۔ کیونکہ اکتوبر 2021 تک مینوفیکچرنگ کے لئے خریداری منیجر کا اشاریہ  8 مہینوں کے دوران سب سے زیادہ رہا ۔
سرمایہ کاری کی بحالی میں بھی زبردست اضافے کا امکان ہے کیونکہ کیپٹل گڈس انڈیکس کی اوسط میں بھی بڑی تیزی سے اضافہ دیکھا گیا ہے، جو مالی سال 22-2021 کی پہلی سہ ماہی میں 74.0 سے بڑھ کر دوسری سہ ماہی میں 91.7 ہوگیا ہے۔
مالی سال 22-2021 میں کھپت میں میں اضافے کی وجہ سے سرمایہ کاری کے بھی واضح اشارے مل رہے ہیں کیونکہ کنزیومر ڈیوریبل انڈیکس ، جو پہلی سہ ماہی میں 91.7 تھا ، وہ دوسری سہ ماہی میں بڑھ کر 121.2 ہوگیا ہے۔ جبکہ کنزیومر نان ڈیوریبل انڈیکس بھی دونوں سہ ماہی کے دوران 139.1 سے بڑھ کر 146.9 ہوگیا ہے۔
ماہ اکتوبر 2021 کے لئے کنزیومر پرائس انڈیکس  کی جاری ہونے والی تعداد دکھاتی ہے کہ سالانہ کنزیومر پرائس انفلیشن میں جو کمی ہوئی تھی وہ اب مالی سال 22-2021 میں آہستہ آہستہ پُر ہونے لگی ہے۔سالانہ سی پی آئی افراط زر پہلی سہ ماہی کے 5.6 فیصد سے گھٹ کر دوسری سہ ماہی میں 5.1 فیصد ہوگیا ہے جوکہ مالی سال 22-2021 کے اکتوبر میں 4.5فیصد کی نچلی سطح سے اب بھی کم ہے ۔
اسی طرح کنزیومر فوڈ پرائس انفلیشن  مالی سال 22-2021 کی پہلی سہ ماہی کے 4.0 فیصد سے گھٹ کر دوسری سہ ماہی میں 2.6 فیصد اور اکتوبر میں 0.8 فیصد ہوگئی ہے ،جس سے اس بات کا پتہ چلتا ہے کہ غذائی تقسیم میں سپلائی کی طرف سے ہونے والی رکاوٹ میں قدرے کمی آئی ہے ۔
مالی سال 22-2021 میں سرگرمی کی سطحوں میں بھی تیزی سے اضافہ ہوا ہے ،جیسا کہ متعدد اعلیٰ رفتار کے اشاریوں کی تازہ ترین سطحوں سے پتہ چلتا ہے ،جس میں ای- وے بل ، بجلی کی کھپت ، جی ایس ٹی کلکشن شامل ہیں۔ مالی سال 22-2021 میں جی ایس ٹی کلکشن میں کافی تیزی آئی ہے اور یہ گزشتہ دو مہینوں سے لگاتار اپنی اعلیٰ سطح کو برقراررکھے ہوئے ہے۔ اکتوبر 2021 میں 1.3 لاکھ کروڑ روپے کی جی ایس ٹی جمع کی گئی ، جو کہ ترقی کے احیاء میں بڑے اضافے کو دکھاتی ہے ۔ اکتوبر 2021 میں سب سے زیادہ ٹریکٹر کی فروخت ہوئی ، جن کی تعداد 115615 ہے ۔ یہ تعداد ستمبر 2021 کے مقابلے 25 فیصد زیادہ ہے جبکہ زرعی شعبے میں پائیدار ترقی کا اشاریہ ہے ۔
اکتوبر 2021 میں پی ایم آئی سروسز میں بھی 58.4 کا اس دہائی میں سب سے بڑا اضافہ دیکھا گیا جو کہ وبائی کے کمزور ہونے اور رابطے پر مبنی سروس سیکٹر کے مضبوط احیاء کا اشاریہ ہے ۔ تفریحی مقاصد کے لئے ہوٹلوں کی بکنگ مالی سال 22-2021 کی پہلی سہ ماہی میں 55فیصد تھی ، جو دوسری سہ ماہی میں بڑھ کر 60 فیصد ہوگئی ۔ یہ بھی سروس سیکٹر میں اضافے کو دکھاتی ہے ۔
برآمدات میں بھی تیزی سے اضافہ ہو رہا ہے ۔ مالی سال 22-2021 کے ماہ اکتوبر میں لگاتار ساتویں مہینے ہندوستانی معیشت کی ترقی میں 30 بلین امریکی ڈالر کی سطح کو پار کر لیا ہے ۔ہندوستان کی مشینوں کی برآمدات اپریل – اکتوبر میں 232.58 بلین امریکی ڈالر رہی ، جو کہ 2019 کی اسی مدت کے مقابلے 54.5فیصد زیادہ ہے ۔
مالی سال 22-2021 میں شیڈیول کردہ کاروباری بینکوں کے کریڈٹ میں بھی بے انتہا دیکھنے کو ملا ہے ۔ خاص کر ریٹیل کریڈٹ میں نمایاں اضافہ دیکھنے کو ملا ہے ، جو معیشت میں کھپت کے مضبوط ہونے کا اشارہ ہے ۔سی بل کے مطابق اقتصادی سرگرمیوں میں تیزی آنے کی وجہ سے فروری سے اکتوبر 2021 کے درمیان انکوائری میں 54 فیصد کا اضافہ ہوا ہے ۔